મમ્મી-પપ્પા નવું ઘર ખરીદવાનાં હતાં. કેટલાંય ઘર જોયાં, આખરે એક નવા જ તૈયાર થયેલા બિલ્ડિંગમાં ૧૪મા માળે એક ફ્લૅટ જોયો. અંદર દાખલ થતાં જ વિશાળ બારીઓમાંથી દેખાતાં લીલાછમ વૃક્ષો અને મેદાનો, દૂર-દૂરના પહાડો, એની પાછળથી ઊગતો સૂર્ય અને ક્યાંય સુધી વિસ્તરેલું ખુલ્લું આકાશ. એ અફલાતૂન ફ્લૅટ ઘરના બધા સભ્યોને ખૂબ ગમી ગયો અને એ જ ખરીદવાનું નક્કી થઈ ગયું. ત્યાં સત્તર વર્ષનો કૉલેજિયન દીકરો બોલ્યો, ‘ના, આપણે આ ફ્લૅટ નથી લેવો!’